stanford-oval/wikipedia huggingface dataset:
Weißenfels

| Weißenfels |
| --- | --- |
 Weißenfelsin keskusta Saale-joen varrella.
 vaakuna
 Weißenfels
 Koordinaatit: 51°12′N, 11°58′E 
Valtio:  Saksa
Osavaltio:  Saksi-Anhalt
Piirikunta:  Burgenlandkreis
Pinta-ala:  
 – Kokonaispinta-ala:  114 km²
Korkeus:  100 m
Väkiluku (2016):  40 671
 – Väestötiheys:  358 as./km²
Postinumero:  06667
Suuntanumero(t):  03443
 
 www.weissenfels.de 
Infobox OKVirheellinen NIMI-arvo: 
Novalis-talo sijaitsee osoitteessa Klosterstraße 24. Novalisin hauta on noin 150 metrin päässä kaupunginpuistossa.
Weißenfels on kaupunki Saksassa Saksi-Anhaltin osavaltion eteläisimmässä osassa. Se sijaitsee kolmisenkymmentä kilometriä Leipzigista lounaaseen. Kaupunkia halkoo Elben sivujoki Saale. Weißenfels on aiemmin ollut merkittävä jalkineteollisuuden keskittymä. Sen nähtävyyksiä on muun muassa Neu-Augustusburgin linna.
Kaudella 1961–1990 Weißenfelsin vuotuinen keskilämpötila oli 9,4 °C. Kylmin kuukausi oli tammikuu (0,3 °C) ja lämpimin heinäkuu (18,6 °C). Keskimääräinen vuotuinen sademäärä oli 471 mm. Sateisin kuukausi oli kesäkuu ja vähäsateisimmat vastaavasti tammi- ja helmikuu.
Weißenfelsin väkiluku oli noin 40 000 asukasta vuonna 2016.
Historia ja nähtävyydet

Weißenfels sai kaupunkioikeudet vuonna 1185. Sitä ennen nykyisen Weißenfelsin alueella oli sijainnut kolme erillistä kylää: Tauchlitz, Horklitz/Georgenberg ja Klenkow(e)/Klingau. Horklitzista on varhaisin kirjallinen maininta 900-luvulta. Weißenfels sijaitsi kahden kauppareitin varrella. Myöhäiskeskiajan ja uuden ajan taitteessa kaupunkiin kehittyi vahva käsityöteollisuus. Erityisesti suutari- ja räätälitoiminta kukoistivat. Kolmikymmenvuotisen sodan aikana 1600-luvulla kaupungin väkiluku romahti 2 200:sta 960:een. Sodan jälkeen alkoi taloudellinen nousu ja Weißenfels oli Sachsen-Weißenfels -ruhtinaskunnan keskus vuodesta 1656 vuoteen 1746. Hiilen myötä alkoi 1700-luvulla voimakas taloudellinen kehitys. Erityisesti jalkineteollisuus kohosi merkittäväksi; vuonna 1895 kaupungissa oli 45 alan teollisuuslaitosta.
Kansallissosialismin aikana tuhottiin Nordstraße 14:ssä sijainnut synagoga. Toisen maailmansodan jälkeen Weißenfels kuului Neuvostoliiton miehitysvyöhykkeeseen. Useat jalkinevalmistajat kansallistettiin ja niistä muodostettiin yksi iso kombinaatti. 1980-luvun loppuun mennessä Weißenfels oli DDR:n suurin jalkineteollisuuskeskittymä. Alan laitoksissa työskenteli yli 6 000 henkeä ja noin 75 % DDR:n jalkineista tuotettiin Weißenfelsissa ja sen ympäristössä. Saksan jälleenyhdistymisen jälkeen Weißenfelsin jalkineteollisuus ei ollut elinkelpoinen ja se hävisi. Työttömyys nousi huomattavasti.
Weißenfelsin väkiluku nousi 1990-luvulla ja oli vuonna 2000 noin 46 000. Sen jälkeen väkiluku väheni, kunnes 2010-luvulla kääntyi jälleen nousuun. Syntyvyys on ollut ennustettua korkeampaa, mutta kuitenkin pienempää kuin kuolleisuus, mikä on useille Saksan pikkukaupungeille varsin tavanomaista. Vuonna 2017 ylipormestarina (Oberbürgermeister) toimineen Robby Rischin mukaan väestönkasvun taustalla on pitkäjänteinen pyrkimys ulkomaalaistaustaisen väestön integroimiseksi paikalliseen kulttuuriin. Myös sijainti Leipzig-Hallen taajama-alueella avittaa kehitystä, kuin myös monipuolinen talouselämä - etenkin korkean arvonlisän työpaikat.
Weißenfelsin huomattaviin nähtävyyksiin lukeutuu Schloss Neu-Augustusburg. Nykyisen linnan rakennuttivat ruhtinaat August ja Johann Adolf I vuosina 1660–1694 kolmikymmenvuotisessa sodassa tuhoutuneen linnan tilalle. Geleitshaus Weißenfels rakennettiin renessanssityyliin vuonna 1552. Ruotsin kuningas Kustaa II Aadolf, joka kuoli Lützenin taistelussa kolmikymmenvuotisessa sodassa 6. marraskuuta 1632, palsamoitiin Geleitshausissa. Toimenpiteestä vastasi apteekkari Casparus König. Talon eräässä erkkerihuoneessa on säilynyt tapahtumasta muistuttava veritahra. Nykyisin rakennuksessa toimii museo ja ravintola.
Talous ja liikenne

Jalkineteollisuuden tilalle Weißenfelsiin on tullut elintarviketeollisuutta (muun muassa Tönnies Fleischwerkin tuotantolaitos). Aurinkopaneeleihin, erityyppisiin oviin ja vastaaviin tuotteisiin keskittyneellä Schüco International KG:llä on toimipiste kaupungissa.
Weißenfelsissa risteävät valtatiet B 91, B 87 sekä B 176. Keskustan läheisyydessä sijaitsee moottoriteiden A 9 ja A 38 risteys. Weißenfelsin rautatieasema, Weißenfelser Bahnhof, sijaitsee vuonna 1846 avatun Thüringenin radan varrella. Reitillä Stralsund–Berliini–Erfurt–Düsseldorf kulkevat IC-junat pysähtyvät asemalla. Paikallisjunaliikenteessä Weißenfelsista on suora yhteys Halleen, Leipzigiin, Erfurtiin ja Zeitziin. Schkeuditzin kaupungin pohjoispuolella sijaitseva Flughafen Leipzig/Halle (noin 2 723 000 matkustajaa vuonna 2007) on lähin merkittävä lentoasema.
Urheilu

Koripallossa Mitteldeutscher BC on pelannut maan pääsarjassa. Kaupungin menestynein jalkapalloseura on 1. FC Weißenfels. Weißenfelsissa pelattiin ensimmäinen salibandyn nuorten MM-kilpailu marraskuussa 2001. Seurajoukkue UHC Sparkasse Weißenfels on Saksan moninkertainen bundesliigan mestarijoukkue.
Kuuluisuuksia

Weißenfelsin historiaan liittyviä tunnettuja henkilöitä ovat muun muassa
Johann Hermann Schein, säveltäjä (1586–1630)
Reinhard Keiser, säveltäjä (1674–1739)
Johann Sebastian Bach, säveltäjä (1685–1750)
Georg Friedrich Händel, säveltäjä (1685–1759)
Johann Friedrich Fasch, säveltäjä (1688–1758)
Novalis (Friedrich von Hardenberg), runoilija (1772–1801)
Marie Louise von François, kirjailija (1817–1893)
Friedrich Nietzsche, filosofi (1844–1900).
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de: Weißenfels
Weißenfels vuonna 1650
Käännös suomeksi
Werner Hans Frederik Abrahamson

| Werner Hans Frederik Abrahamson |
| --- | --- |
 Werner Hans Frederik Abrahamson
Henkilötiedot
Syntynyt: 1744
Kuollut: 1812 (67–68 vuotta)
Kansalaisuus:  Tanska
Ammatti:  kirjailija, folkloristi
Kirjailija
Äidinkieli: tanska
Tuotannon kieli: tanska
Pääteokset:  Udvalgte danske Viser fra Middelalderen
Aiheesta muualla
Löydä lisää kirjailijoitaKirjallisuuden teemasivulta
Werner Hans Frederik Abrahamson (1744–1812) oli tanskalainen upseeri ja kirjailija sekä muinaismuistojen ja kansanrunouden tutkija. Hän julkaisi yhdessä Rasmus Nyerupin ja Knud Lyne Rahbekin kanssa arvokkaan viisiniteisen kansanlaulukokoelman Udvalgte danske Viser fra Middelalderen.
Julkaisuja

Anmaerkningar og historiske oplysninger over den kongl. svenske forklaring d. d. Helsingfors, den 21 Julii 1788. med bilager. Johan Frederik Schultz, universitets bogtrykker 1789.
Efterretning om Finners og Lappers hedenske Religion, Andreas Seidelin 1807. Erip. julkaisusta: "Det Skandinaviske Litteraturselskabs Skrifter. 3. Aarg., 2. Bd.".
Aiheesta muualla

S. A. Sørensen, Abrahamson, Werner Hans Frederik, Dansk Biografisk Leksikon, osa 1, 1887 (tanskaksi) (Runeberg.org)
Cambuurstadion

| Cambuurstadion |
| --- | --- |

Rakennuksen tiedot
Sijainti:  Leeuwarden, Alankomaat
Koordinaatit:  53°12′19″N, 5°48′53″E
Avattu:  1936
Kenttä:  Nurmi
Käyttäjät
 SC Cambuur-Leeuwarden 
Katsojakapasiteetti
 10 000 
Lisää rakennusartikkeleitaArkkitehtuurin teemasivulla
Cambuurstadion on monikäyttöinen stadion Leeuwardenissa Alankomaissa. Stadion avattiin vuonna 1936. Nykyään sitä käytetään enimmäkseen jalkapallossa SC Cambuur-Leeuwardenin kotikenttänä. Stadionille mahtuu 10 000 ihmistä.
Viisikko

| Viisikko> The Famous Five.Alkuperäisteos |
| --- | --- |
Kirjailija:  Enid Blyton
Kieli:  englanti
Genre:  Arvoitukset, seikkailut
Kustantaja:  Hodder & Stoughton
Julkaistu:  1942–1963
Suomennos
Suomentaja:  Lea Karvonen, Heidi Järvenpää, Inkeri Hämäläinen, Tai Manner, Sisko Pylkkänen
Kustantaja:  Tammi
Löydä lisää kirjojaKirjallisuuden teemasivulta
Viisikko (engl. The Famous Five) on englantilaisen nuortenkirjailija Enid Blytonin kirjasarja, jossa rikosarvoituksia ratkaisee lapsiryhmä. 1940–1960-luvuilla kirjoitetut Viisikko-romaanit ovat tunnetuimpia Blytonin useista samankaltaisista kirjasarjoista. Ne ovat eniten myytyjä lastenkirjoja maailmassa.
Viisikko-kirjoista on tehty useita painoksia. Suomalainen kustantaja on Tammi. Viisikosta on myös tehty televisiosarjoja ja tietokonepeli, sekä ranskalaisten tekemä Sarjakuva-Viisikko.
Hahmot

Viisikon jäseniä ovat sisarukset Leo (engl. Julian), Dick ja Anne sekä heidän serkkunsa Pauli (George) – poikatyttö, jonka oikea nimi on Paula (Georgina), mutta hän haluaa, että häntä kutsutaan Pauliksi – ja hänen koiransa Tim, joka on lyhenne Timmystä. Sisarukset tulevat säännöllisesti viettämään lomaa maaseudulle setänsä ja tätinsä luokse. Joka kerta yhdessä ollessaan viisikko sekaantuu johonkin seikkailuun.
Enid Blyton on myöntänyt, että kirjan henkilöhahmoista Pauli muistuttaa eniten häntä itseään.
Romaanit

Five on a Treasure Island (1942) – Viisikko aarresaarella (suom. Lea Karvonen). Tammi, 1956
Five Go Adventuring Again (1943) – Viisikon uudet seikkailut (suom. Inkeri Hämäläinen). Tammi, 1956
Five Run Away Together (1944) – Viisikko karkuteillä (suom.  Lea Karvonen). Tammi, 1957
Five Go To Smuggler's Top (1945) – Viisikko ja salakuljettajat (1957, suom. Lea Karvonen)
Five Go Off In A Caravan (1946) – Viisikko kesälomalla (suom. Tai Manner)
Five on Kirrin Island Again (1947) – Viisikko pelastaa salaisuuden (suom. Heidi Järvenpää)
Five Go off to Camp (1948) – Viisikko ja aavejuna (1959, suom. Lea Karvonen)
Five Fall into Adventure (1949) – Viisikko joutuu ansaan (1959, suom. Lea Karvonen)
Five Get Into Trouble (1950) – Viisikko pulassa (suom. Heidi Järvenpää)
Five On A Hike Together (1951) – Viisikko retkellä (1960, suom. Lea Karvonen)
Five Have A Wonderful Time (1952) – Viisikko ja tornin salaisuus (suom. Lea Karvonen)
Five Go Down to the Sea (1953) – Viisikko lähtee merelle (suom. Lea Karvonen)
Five Go to Mystery Moor (1954) – Viisikko salaperäisellä nummella (suom. Lea Karvonen)
Five Have Plenty of Fun (1955) – Viisikko ja lapsenryöstäjät (suom. Lea Karvonen)
Five on a Secret Trail (1956) – Viisikko löytää jäljen (1960, suom. Lea Karvonen)
Five Go to Billycock Hill (1957) – Viisikko vapauttaa lentäjät (1960, suom. Lea Karvonen)
Five Get into a Fix (1958) – Viisikko vuoristossa (1961, suom. Lea Karvonen)
Five on Finniston Farm (1960) – Viisikko ja linnan aarre (suom. Lea Karvonen)
Five Go to Demon's Rocks (1961) – Viisikko vanhassa majakassa (suom. Heidi Järvenpää)
Five Have a Mystery to Solve (1962) – Viisikko kuiskausten saarella (1963, suom. Lea Karvonen)
Five Are Together Again (1963) – Viisikko jälleen yhdessä (suom. Sisko Pylkkänen). Tammi, 1964
Viisikon englantilainen kustantaja Hodder & Stoughton julkaisee kymmenestä Viisikosta kielellisesti nykyaikaistetut versiot, joista ensimmäinen, Five on a Treasure Island, ilmestyi elokuussa 2010. Muokkausta on vastustanut muun muassa Enid Blyton Societyn puheenjohtaja Tony Summerfield.
Suomalainen Tammi ei kuitenkaan ole lähtenyt uudistamaan teosten kieltä, ja vuonna 2016 ilmestyvät uudet käännöksetkin, Viisikon uudet seikkailut ja Viisikko karkuteillä, tehdään alkuperäisteoksista, tosin ei ammattivoimin vaan opiskelijatyönä.
Elokuvat ja televisiosarjat

Viisikosta tehtiin kaksi tanskalaista elokuvaa:  Viisikko ja vakoojat (De fem og spionerne, 1969, pohjautuu romaaniin Viisikon uudet seikkailut) ja  Viisikko pulassa (De fem i fedtefadet, 1970, pohjautuu samannimiseen romaaniin). Kirjasarjasta on tehty pari televisiosarjaa 1970- ja 1990-luvuilla. Vuosina 1978-1979 Viisikosta tehtiin suosittu televisiosarja, jota Suomessa esitti Mainostelevisio.
Aiheesta muualla

Muistatko vielä Viisikon? Iltalehti - Perhe.  31.3.2008. Viitattu 11.08.2018.
Bhundu Boys

Bhundu Boys on vuonna 1980 koottu zimbabwelainen yhtye. Sen alkuperäinen keulahahmo oli laulaja Biggie Tembo.
Bhundu Boys julkaisi kotimaassaan hitit "Baba Munini Francis", "Wenhamo Haaneti", "Hastisitose" ja "Ndimboze". Yhtye sai pian mainetta myös Euroopan ja Yhdysvaltain maailmanmusiikkipiireissä. Siirryttyään Skotlantiin yhtye sai kannustavaa palautetta mm. Elvis Costellolta ja pääsi lämppäämään Madonnaa. Yhtye jäi vahvaksi 1980-luvun ilmiöksi, ja Biggie Tembo lähti kokoonpanosta vuonna 1990.
Bhundu Boys on jatkanut vuodesta 1990 toimintaansa kitaristi Rise Kangonan johdolla. Basisti David Mankaba oli sen ensimmäinen avoimesti HIV-positiivinen jäsen; myös hänen seuraajansa Shepherd Munyama sekä rumpali Shakespeare Kangwena menehtyivät AIDSiin. Mielenterveysongelmista kärsinyt entinen keulahahmo Biggie Tembo hirttäytyi vuonna 1995.
Diskografia

Chekdusa Chose (1983)
Hupenyu Hwepusi (1984)
Shabini (1986)
Tsvimbodzemoto (1987)
True Jit (1988)
Pamberi (1989)
Live at King Tut's Wah Wah Hut (1990)
Friends on the Road (1993)
Muchiyedza (1997)
The Shed Sessions (2001)
Välimeren pakolaisvirta

Saksaan matkalla olevia siirtolaisia Sloveniassa lokakuussa 2015
Välimeren pakolaisvirta tai siirtolaisvirta on pakolaisten ja siirtolaisten yrityksiä siirtyä Pohjois-Afrikasta ja Lähi-idästä Välimeren yli Euroopan unionin alueelle.
Afrikasta lyhyimmät merireitit kulkevat Tripolista ja Bengasista Sisiliaan, Maltalle ja Italialle kuuluvalle Lampedusan saarelle. Lähi-idästä reitti kulkee usein Turkin kautta Kreikan Egeanmeren saarille, joista monet sijaitsevat aivan Turkin rannikon edustalla; kauttakulkupaikkoina toimivat muun muassa Chíos, Kos, Lesbos ja Sámos. Pakolaiset muista maista hakeutuvat usein näiden reittien lähtöpisteisiin.
Pakolaiset lähtevät liikkeelle huonoillakin laivoilla. Vuosina 1988–2009 laskettiin ainakin 14 000 ihmisen kuolleen tällä matkalla.
Vuonna 2013 pakolaisongelma kasvoi entisestään. Tammikuun ja syyskuun välisenä aikana Maltaan ja Italiaan saapui yhteensä 13 000 ihmistä.  Syyrian levottomuudet saivat aikaan pakolaisaallon naapurimaihin, ja monet pyrkivät jatkamaan matkaansa Eurooppaan. Syksyllä 2013 uutisoitiin useista pakolaisten laivoja kohdanneista onnettomuuksista.
Vuonna 2015 ongelma kasvoi erityisesti Turkin–Kreikan reitillä muun muassa Syyrian sisällissodan seurauksena, mikä johti niin kutsuttuun Euroopan pakolaiskriisiin. Vuonna 2015 Välimeren ylitti arviolta yli miljoona pakolaista. Vuonna 2016 noin 350 000 pakolaista ylitti Välimeren.
Välimerellä toimii useita pakolaisten pelastusoperaatioita. Vuonna 2016 noin 20 000 pakolaista pelastettiin merihädästä. Silti yli 5 000 pakolaisen uskotaan hukkuneen vuoden aikana.
Vuonna 2016 Keski-Välimeren reitin kautta tulleet henkilöt olivat pääosin Afrikasta: Nigeria (21 %), Eritrea (11 %), Guinea (7 %), Norsunluurannikko (7 %), Gambia (7 %), Senegal (6 %), Mali (6 %), Sudan (5 %) ja Somalia (4 %). European Political Strategy Centren julkaisun mukaan on oletettavaa, että suurin osa laittomista maahantulijoista eivät ole pakolaisia, koska 70 % heistä tulee maista joissa ei ole väkivaltaisia konflikteja.
2020-luvulla pakolaisvirta on siirtynyt Välimereltä Atlantilla sijaitseville Kanariansaarille, sillä Euroopan unioni on tiukentanut rajapolitiikkaansa Välimerellä.
Brännö

| Brännö |
| --- | --- |
 Peltomaisemaa Brännön keskiosassa.
 Brännö
 Koordinaatit: 57°38′10″N, 11°46′40″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Göteborgin kunta
Pinta-ala:  
 – Maa:  0,87 km²
Väkiluku:  708
 – Väestötiheys:  813,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Brännö on saari ja taajama Göteborgin eteläisessä saaristossa. Se kuuluu Ruotsin länsirannikolla sijaitsevaan Göteborgin kuntaan, ja on osa Styrsön kaupunginosaa. Brännö on pinta-alaltaan 79 hehtaarin suuruinen, ja asukkaita siellä on noin 630.
Väestönkehitys

| Brännön taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    |  |  |
| 1965 | 1965 |    |  |  |
| 1970 | 1970 |    |  |  |
| 1975 | 1975 |    |  |  |
| 1980 | 1980 |    |  |  |
| 1990 | 1990 |    | 417 | 417 |
| 1995 | 1995 |    | 525 | 525 |
| 2000 | 2000 |    | 627 | 627 |
| 2005 | 2005 |    | 716 | 716 |
| 2010 | 2010 |    | 708 | 708 |
Lähde: Statistiska centralbyrån (SCB). Brännö on ollut taajama vuodesta 1990.
Aiheesta muualla

Wikimedia Commonsissa on kuvia tai muita tiedostoja aiheesta .
Branno.nu
Voiton muistomerkki (Netanya)

Voiton muistomerkki Netanyassa.
Voiton muistomerkki (hepr. ‏אנדרטת הניצחון בנתניה‎, Andartat na-nitzaḥon be-Netanya) Netanyan kaupungissa Israelissa kunnioittaa puna-armeijan voittoa natsi-Saksasta toisessa maailmansodassa. Muistomerkin pystyttämistä ehdotti Israelin pääministeri Benjamin Netanjahu Moskovan-vierailullaan helmikuussa 2010. Monumentti paljastettiin kesäkuussa 2012 Venäjän presidentin Vladimir Putinin ja Israelin presidentin Shimon Peresin läsnä ollessa. Muistomerkin tekijät ovat taiteilijat Chen Vinkler, Salavat Sherbakov, Vasili Perfiliev ja Mihail Naroditski.
Toisessa maailmansodassa kuoli arviolta 25 miljoonaa Neuvostoliiton kansalaista, joista 11 miljoonaa oli sotilaita. Juutalaisia puna-armeijassa taisteli yli 500 000, joista 120 000 kuoli.
Aiheesta muualla

Kuvia tai muita tiedostoja aiheesta Voiton muistomerkki (Netanya) Wikimedia Commonsissa
William Albright

William Albright on seuraavien henkilöiden nimi:
William F. Albright (1891–1971), yhdysvaltalainen arkeologi ja kielitieteilijä
William Albright (1944–1998), yhdysvaltalainen säveltäjä, pianisti ja urkuri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Albright”, voi hakea sivunnimihaulla, laajalla sivunnimihaulla tai tekstihaulla.
Bhumika

| Tähtirooli> Bhumika |
| --- | --- |

Ohjaaja:  Shyam Benegal
Käsikirjoittaja:  Shyam Benegal Girish Karnad
Tuottaja:  Freni M. Variava
Säveltäjä:  Vanraj Bhatia
Kuvaaja:  Govind Nihalani
Leikkaaja:  Bhanudas Divakar Ramnik Patel
Pääosat:  Smita Patil Amol Palekar Anant Nag
Valmistustiedot
Valmistusmaa:   Intia
Tuotantoyhtiö:  Blaze Film Enterprises
Levittäjä:  Netflix
Ensi-ilta:  11. marraskuuta 1977
Kesto:  142 min
Alkuperäiskieli:  hindi
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Bhumika (suomeksi ”Rooli”) on intialainen elokuva vuodelta 1977. Suomessa sitä on esitetty televisiossa nimellä Tähtirooli. Se on melodraama, joka kertoo intialaisen elokuvatähden elämästä ja urasta. Se perustuu marathi-näyttelijän muistelmiin.
Bhumika voitti kaksi Kansallista elokuvapalkintoa ja Filmfare-palkinnon parhaasta elokuvasta.
Näyttelijät

| 0 | 1 | 2 |
| --- | --- | --- |
|  Smita Patil  | … |  Usha   |
|  Amol Palekar  | … |  Keshav Dalvi   |
|  Anant Nag  | … |  Rajan   |
|  Amrish Puri  | … |  Vinayak Kale   |
|  Naseeruddin Shah  | … |  Sunil Verma   |
|  Kulbhushan Kharbanda  | … |  elokuvatuottaja Harilal   |
|  Dina Pathak  | … |  rouva Kale   |
|  Sulabha Deshpande  | … |  Shanta   |
|  Om Puri  | … |  näyttelijä   |
Brian Lee

| Brian Lee |
| --- | --- |

Henkilötiedot
Syntynyt: 26. maaliskuuta 1987 (ikä 37) Fargo, Pohjois-Dakota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  190 cm
Paino:  91 kg
Pelinumero:  15
Pelaajaura
Pääsarjaura:  2008–
Aik. seurat:  Binghamton Senators (AHL) Ottawa Senators (NHL) Tampa Bay Lightning (NHL) Syracuse Crunch (AHL)
NHL-varaus:  9. varaus, 2005 Ottawa Senators
Brian Lee (s. 26. maaliskuuta 1987 Moorhead, Minnesota, Yhdysvallat) on yhdysvaltalainen jääkiekkopuolustaja. Isokokoisen Leen vahvuuksiin kuuluvat luistelu, oman pään pelaaminen ja alivoimapelaaminen. Hänen tulisi kuitenkin käyttää kokoaan enemmän hyödyksi ja lisätä röyhkeyttä. Leellä on parannettavaa myös kokonaisvaltaisessa pelissä, varsinkin hyökkäyspäässä. Hän pelaa useimmiten kiekollisena "syvyyspuolustajana".
Ura > Seuraura

Lee kävi lukion Moorhead High Schoolissa. Hänet palkittiin valmistusmisvuotenaan 2005 Minnesotan osavaltion parhaana lukiolaispelaajana Mr. Hockey -palkinnolla. Lee pelasi Moorheadin joukkueen lisäksi NAHL-joukkue Billing Bullsissa kaudella 2003–2004 ja USHL-joukkue Lincoln Starsissa kaudella 2004–2005. Ottawa Senators varasi hänet koko NHL:n varaustilaisuuden yhdeksäntenä pelaajana kesällä 2005. Vuosina 2005–2007 Lee kävi Pohjois-Dakotan yliopistoa. Hän oli ensimmäisellä kaudellaan 2005–2006 joukkueensa tehokkain puolustaja tehoilla 4+23=27, voitti kauden päätteeksi WCHA:n mestaruuden ja valittiin sarjan tulokkaiden tähdistökentälliseen.
Kaudeksi 2007–2008 Lee siirtyi Ottawa Senatorsin organisaatioon. Hän pelasi pääosan kaudestaan farmijoukkue Binghamton Senatorsissa, AHL:ssä, jossa tulokaskausi toi 55 runkosarjaottelussa tehot 3+22=25. Lee pelasi kauden aikana myös AHL:n tähdistöottelussa. Hän teki NHL-debyyttinsä runkosarjan loppupuolella, 25. maaliskuuta 2008 vieraissa Buffalo Sabresia vastaan. Lee pelasi loppukaudella NHL:ssä kaikkiaan kuusi runkosarja- ja neljä playoff-ottelua tehden yhden syöttöpisteen. Kausi 2008–2009 oli hänelle varsinainen tulokaskausi NHL:ssä. Lee siirrettiin syksyn 2008 harjoitusleirin päätteeksi Binghamtoniin, mutta pelasi valtaosan kaudestaan kuitenkin NHL:ssä tehden 53 runkosarjaottelussa tehot 2+11=13. Kaudella 2009–2010 hän jäi vähemmälle peliajalle NHL:ssä, jossa Lee pelasi 23 ottelua. Maaliskuussa 2010 hän teki kaksivuotisen jatkosopimuksen Senatorsin kanssa.
Leelle kausi 2010–2011 oli NHL:n ensimmäinen ilman farmikomennuksia ja se toi hänelle 50 runkosarjaottelussa kolme syöttöpistettä. Kesken kauden 2011–2012, siirtotakarajalla helmikuussa 2012 Lee kaupattiin Tampa Bay Lightningiin vaihdossa Matt Gilroyhin. Hän teki kauden aikana yhteensä 55 runkosarjaottelussa tehot 1+15=16, jotka on Leen yhden kauden piste-ennätys NHL:ssä. Kesäkuussa 2012 hän teki kaksivuotisen ja yksisuuntaisen jatkosopimuksen Lightningin kanssa.
Lee pelasi kaudella 2012–2013 NHL:n työsulun päätyttyä tammikuussa 2013 22 NHL-ottelua, kunnes hänet siirrettiin maaliskuussa loppukaudeksi farmijoukkue Syracuse Crunchin vahvuuteen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Ruotsi 2007 | jääkiekko |  |
Lee pelasi alle 20-vuotiaiden MM-kilpailuissa vuosina 2005, 2006 ja 2007, joista viimeisin turnaus päättyi pronssiin.
Muuta

Leen pikkuveli John on Florida Panthersin varaus vuodelta 2007. Hän pelaa tällä hetkellä AHL-joukkue San Antonio Rampagessa.
Bleakk

| Bleakk> Henkilötiedot |
| --- | --- |
Ammatti:  musiikkituottaja
Muusikko
Tyylilajit:  rap
  [ Muokkaa Wikidatassa ] [ ohje ]  
Bleakk (oikealta nimeltään Sami Laakkonen) on suomalainen hip hop -tuottaja.
Tuotanto > 2004 > Pyhimys – Ongelmatapaus

4. "Puu kasvaa Malminkartanossa"
8. "Rollo Tomasi kesätakki päällä"
Tuotanto > 2005 > Heinähattu – Tilapäinen taideteos

1. "Intro" (tuotannossa mukana Pyhimys)
Tuotanto > 2005 > Pyhimys – Pyhimysteeri? The Pink Album

16. "Varo rahaa" (Heikki Kuula & Voli mukana Heinähattu, tuotannossa mukana Heikki Kuula)
18. "Elämää"
Tuotanto > 2006 > Pyhimys – Clipshow 2003–2004

7. "Kun mä tapoin poliisin" (mukana Heikki Kuula, Musti & Voli)
14. "Puu kasvaa Malminkartanossa"
Tuotanto > 2006 > Heikki Kuula – Vihreä salmiakki

1. "Sisu"
2. "Naapuris soi blues"
4. "Kovaa ku Helsinki peltsi"
8. "Moido"
12. "Tik Tak Boom"
Tuotanto > 2007 > Eri esittäjiä – Adihasla

1. "Adihasla" (Heikki Kuula, tuotannossa mukana Heikki)
16. "Paljo kello o? Pt 2" (Pyhimys, Voli & Iskulaatikko, tuotannossa mukana Iskulaatikko & Pyhi)
Tuotanto > 2008 > Heikki Kuula – PLLP

1. "Pese selkää"
2. "Musta päivä" (mukana Tommishock)
4. "Sporissa"
6. "Cannathugs"
7. "Pöllin polkupyörän"
9. "Subutexprinssi"
10. "Hasla ei friistailaa" (mukana Pyhimys)
11. "Isi itkee"
13. "Sinipunasii"
14. "Tää maa"
Tuotanto > 2008 > Eri esittäjiä – Redrum-187 -kokoelma

10. "Nukkumatti korjaa" (Heikki Kuula)
Tuotanto > 2008 > Heikki Kuula – Punainen planeetta

1. "ASEnne"
2. "Nukkumatti korjaa"
10. "Silmäys"